Бассейн рельефы уртаса таулы, йылға үҙәне Уралтау һәм Ҡыраҡа һырттары араһындағы тау упҡынында урынлашҡан. Ландшафты тау-урман ҡараһыу-һоро тупрағындағы ҡарағас ҡатыш ҡарағай ҡайын урмандарынан тора, йыуылған ҡара тупраҡта болонло далалар осрай. Бассейнының 86%-ын урман, 5%-ын һөрөнтө ер биләй. Йылғала Белорет районы Ҡағы ауылы эргәһендә быуа төҙөлгән. Иң ҙур ҡушылдыҡтары (бөтәһе лә — һул) — Мәйгәште, Оло Мәйгәште, Өстөмәнде йылғалары.